# Joan de la Malla

Joan de la Malla (Barcelona, 1982) és un fotògraf independent, biòleg i naturalista, especialitzat en fotografia de natura. A més, és divemaster i instructor de fotografia subaquàtica de l'organització internacional ACUC i guia acompanyant en safaris fotogràfics.

## Trajectòria professional
### Educació

Joan de la Malla organitza i imparteix tallers i cursos temàtics de fotografia. Ha col·laborat amb l'Institut Jane Goodall, l'agència de viatges Orixà, aules ambientals de l'Ajuntament de Barcelona, ASMAT, l'Associació Catalana de Ciències Ambientals, el Col·legi d'Ambientòlegs de Catalunya, el Zoo de Barcelona, la Fundació Mona... i una àmplia diversitat d'associacions i agrupacions fotogràfiques, mediambientals i de muntanya nacionals i internacionals.
És el director del Postgrau de Fotografia Digital de la Universitat Ramon Llull a la facultat de La Salle i imparteix el mòdul de Tècniques fotogràfiques aplicades a l'etologia en el Postgrau d'Etoprimatología de la Fundació Mona i la Universitat de Girona. A més, participa en activitats de la Societat Catalana de Fotògrafs de Natura (Institut d'Estudis Catalans) i és membre de la Unió de Professionals de la Imatge de Catalunya (UPIFC).

### Viatges

Bona part del treball fotogràfic de Joan de la Malla es desenvolupa en els boscos tropicals del planeta, on tracta de fotografiar l'excel·lència de la selva i denunciar alhora la problemàtica ambiental que l'amenaça. Ha treballat a països de tot el món, com ara: Uganda, Tanzània, Indonèsia, Malàisia, Perú, Equador, Panamà, Costa Rica, Tailàndia, Índia… on ha realitzat fotografia de paisatge, fotografia de fauna i macrofotografía, tant terrestre com a subaquàtica, així com alguns reportatges socials i de temàtica mediambiental.

### Publicacions

Joan de la Malla publica en mitjans d'àmbit nacional i internacional com per exemple Geo, National Geographic, Lonely Planet…; les seves imatges il·lustren diversos llibres i ha treballat per a diverses revistes i organitzacions. Disposa d'un ampli arxiu d'imatges d'àmbit nacional i internacional que distribueix personalment i a través d'algunes agències de fotografia.

## Guardons

Joan de la Malla ha obtingut nombrosos premis en concursos fotogràfics i ha estat finalista i semifinalista en diverses categories i durant diversos anys en el Wildlife Photographer of the Year, un dels concursos de fotografia de naturalesa més reconeguts en l'àmbit internacional. Premiat amb la beca del prestigiós concurs internacional Montphoto-WWF 2018 amb un projecte conservacionista de natura a Madagascar.

## Referències

* 1 2 «Joan de la Malla Gomez :: Fotonatura.org» (en castellà). Arxivat de l'original el 2016-04-12. [Consulta: 23 març 2016].
* ↑ «Xerrada “Fotografia de viatges i natura. Una visió pràctica” – Barcelona Photobloggers». [Consulta: 23 març 2016].
* ↑ «Fotografia de viatges: recórrer el món amb una càmera | Golferichs Centre Cívic». Arxivat de l'original el 2016-04-04. [Consulta: 23 març 2016].
* ↑ «Info Cursos Mona: Comença l'estiu fent un "click" a la natura». [Consulta: 23 març 2016].
* ↑ «Activitats - Centre Excursionista de Catalunya». Arxivat de l'original el 2016-04-05. [Consulta: 23 març 2016].
* ↑ «BES La Salle :: PFD. Postgrau en Fotografia Digital (Barcelona)». Arxivat de l'original el 2016-03-14. [Consulta: 23 març 2016].
* ↑ «Nuevo Postgrado en Primatología» (en castellà). [Consulta: 23 març 2016].
* ↑ «Societat Catalana de Fotògrafs de Natura: Crònica de la Sessió "Fotografia i Conservació"». [Consulta: 23 març 2016].
* ↑ «Circular de la Institució Catalana d'Història Natural | Març - abril de 2015». Arxivat de l'original el 2015-10-01. [Consulta: 23 març 2016].
* ↑ «INDONESIA | Expedición al país de los orangutanes con Joan de la Malla» (en castellà). Arxivat de l'original el 2016-03-23. [Consulta: 23 març 2016].
* ↑ «Joan de la Malla fotografía a los gorilas y chimpancés de las selvas de Uganda - Fundación Sur» (en castellà). Arxivat de l'original el 2016-04-08. [Consulta: 23 març 2016].
* 1 2 «Nikonistas.com | Aplicamos el Tercer Grado a Joan de la Malla» (en castellà). [Consulta: 23 març 2016].
* ↑ «IX Simposio Internacional de Naturaleza y Fotografía. 2012 - Castellón» (en castellà). [Consulta: 23 març 2016].
* ↑ «National Geographic | Unos monos muy minis» (en castellà). Arxivat de l'original el 2016-04-04. [Consulta: 23 març 2016].
* ↑ «MontPhoto, concurso internacional de fotografía de naturaleza y montaña» (en castellà). Arxivat de l'original el 2016-04-06. [Consulta: 23 març 2016].
* ↑ «Societat Catalana de Fotògrafs de Natura: Concursos i Premis». [Consulta: 23 març 2016].
* ↑ «Universitat de Barcelona - Las fotografías ‘Rumb al centre de l'Univers' y ‘Reflexos alars', ganadoras del 9.º fotoNAT-UB» (en castellà). [Consulta: 23 març 2016].

## Enllaços externs

* Web oficial